Съдържание
Индекс 🔎︎

# Вмъкване на специални знаци

Тази функция ви позволява да вмъквате в текста специални знаци от рода на отметка, квадратче, символ за телефонен номер и др.

- За да видите всички налични знаци, изберете Вмъкване - Специален знак.

- В голямото поле за избор щракнете двукратно върху желания знак и той ще бъде вмъкнат в текущия документ.

- Във всяко входно поле за текст (например тези в диалоговия прозорец Търсене и замяна) можете да натиснете Shift+CommandCtrl+S, за да отворите диалоговия прозорец Специални знаци.

В момента има три начина за въвеждане на букви с ударения направо от клавиатурата.

Solaris: чрез клавиатура на Sun. Първо натиснете клавиша Compose вдясно от клавиша за интервал, после въведете първия и втория модификатор.

Linux / NetBSD: чрез „мъртви клавиши“. В прозорец на xterm първо натиснете клавиша (´) или (`). Знакът не би трябвало да се покаже на екрана. След това натиснете буква, например „e“. Към буквата ще бъде добавено ударение – „é“ или „è“. Ако това не стане, проверете дали във файла XF86Config е зареден XkbdVariant с „nodeadkeys“ и го заменете. Освен това можете да зададете стойност на променливата от обкръжението SAL_NO_DEADKEYS, която забранява мъртвите клавиши.

Всички системи, съвместими с Unix: (Alt Graph) като допълнителен клавиш за съставяне на знак. Клавишът (Alt Graph) може да работи в LibreOffice като клавиша Compose, ако зададете променливата от обкръжението SAL_ALTGR_COMPOSE. Клавишът (Alt Graph) трябва да задейства mode_switch, затова трябва да е зададено например xmodmap -e "keysym Alt_R = Mode_switch". Първо натиснете (Alt Graph), после първия модификатор, след това втория модификатор. Знаците се комбинират както е описано за система Solaris във файла /usr/openwin/include/X11/Suncompose.h.

Теми, свързани с показаната

Специални знаци

Автокорекция