Съдържание
Индекс 🔎︎

# Търсене и замяна в Writer

В текстови документи можете да търсите думи, формати, стилове и т.н. Можете да преминавате от един резултат към друг или да маркирате всички резултати наведнъж, след което да приложите друг формат или да замените думите с друг текст.

## Диалоговият прозорец Търсене и замяна

За да търсите текст из целия документ, отворете диалоговия прозорец Търсене и замяна без да е избран текст. Ако желаете да претърсите само част от документа, първо изберете съответната част от текста и след това отворете Търсене и замяна.

### За да намерите текст

1. Изберете Редактиране - Търсене и замяна, за да отворите диалога Търсене и замяна.

2. Въведете търсения текст в текстовото поле Търсене.

3. Натиснете бутона Търсене - следващ или Търсене - всички.

Когато натиснете Търсене - следващ, Writer ще ви покаже следващия текст, който отговаря на заявката. Можете да го прочетете и редактирате, след което да натиснете отново Търсене - следващ, за да преминете към следващия намерен текст.

Ако сте затворили диалоговия прозорец, можете да натиснете клавишната комбинация Ctrl+Shift+F, за да намерите следващото срещане на текста, без да отваряте диалога отново.

Освен това можете да използвате иконите в долния десен ъгъл на документа, за да преминавате към следващия текст или произволен друг обект в документа.

Когато натиснете Търсене - всички, Writer избира всички откъси в текста, които съвпадат със заявката ви. След това можете например да направите всичкия намерен текст получер или да приложите знаков стил върху всички срещания наведнъж.

### За да замените текст

За разлика от търсенето на текст, замяната не може да бъде ограничена само до текущата селекция.

1. Изберете Редактиране - Търсене и замяна, за да отворите диалоговия прозорец Търсене и замяна.

2. Въведете търсения текст в текстовото поле Търсене.

3. Въведете заместващия текст в текстовото поле Замяна с.

4. Натиснете бутона Замяна или Замяна - всички.

Когато натиснете Замяна, Writer ще претърси целия документ за текста в полето Търсене, започвайки в позицията на курсора. Когато текстът бъде намерен, Writer го осветява и чака отговора ви. Натиснете Замяна, за да замените осветения текст в документа с текста в полето Замяна. Натиснете Следващо срещане, за да продължите към следващия намерен текст, без да заменяте текущата селекция.

Когато натиснете Замяна - всички, Writer заменя всички текстове, които съвпадат със заявката ви.

### За да търсите стилове

Да кажем, че искате да намерите всичкия текст в документа, върху който е приложен определен абзацен стил, например „Заглавие 2“.

1. Изберете Редактиране - Търсене и замяна, за да отворите диалоговия прозорец Търсене и замяна.

2. Натиснете Други настройки, за да разширите диалога.

3. Изберете Абзацни стилове.
   Полето Търсене ще се превърне в падащ списък, от който можете да изберете всеки от приложените в документа абзацни стилове.

4. Изберете търсения стил и натиснете бутона Търсене - следващ или Търсене - всички.

### За да търсите формати

Да кажем, че искате да намерите всичкия текст в документа, върху който е приложен директно определен знаков формат.

Търсенето на формати намира само пряко зададени знакови атрибути – не се търсят атрибути, приложени като част от стил.

1. Изберете Редактиране - Търсене и замяна, за да отворите диалоговия прозорец Търсене и замяна.

2. Натиснете бутона Повече настройки, за да разширите диалоговия прозорец.

3. Натиснете бутона Формат.

5. Натиснете бутона Търсене - следващ или Търсене - всички.

### Повече настройки

Търсенето по подобие намира текст, който е почти същият като зададения. Можете да задавате броя знаци, които е допустимо да се различават.

Отметнете Търсене по подобие и натиснете бутона Подобие по, за да промените настройките. (Стойности 1 за трите параметъра са подходящи за текст на английски.)

Ако сте разрешили поддръжката за азиатски езици в LibreOffice - PreferencesИнструменти - Настройки - Езикови настройки - Езици, диалоговият прозорец „Търсене и замяна“ предлага възможност за търсене на текст на азиатски езици.

## Навигатор

Навигаторът е основното средство за търсене и избиране на обекти. Чрез него можете също да премествате и подреждате глави, за да оформите плана на документа.

Изберете Изглед - Навигатор, за да отворите прозореца Навигатор.

Използвайте навигатора, за да вмъквате обекти, връзки и обръщения в рамките на документа или от други отворени документи. Вижте упътването на навигатора за повече информация.

Щракнете върху иконата със синьото кръгче в долния десен ъгъл на документа, за да отворите малкия прозорец Навигация.

Използвайте малкия прозорец Навигация, за да преминавате бързо към следващия обект или следващото срещане на търсен текст в документа.

Теми, свързани с показаната

Прозорец Навигатор за текстови документи

Използване на регулярни изрази при търсене на текст

Търсене на атрибути

Списък на регулярните изрази

Премахване на знаци за нов ред

Търсене и замяна в Calc